חוק שירות הקבע בצבא הגנה לישראל (גמלאות) (תיקון מס' 35), התשפ"ה-2025
הצעת חוק פרטית, הכנסת ה-25
פורסם: ספר החוקים, חוברת 3350, עמ' 210, 2025-01-15T00:00:00+02:00
סעיף 33 לחוק שירות הקבע בצבא הגנה לישראל (גמלאות)[נוסח משולב], התשמ"ה-1985 קבע כי מי שזכאי לקצבת פרישה לאחר שפרש משירות קבע, וחזר לשרת בשירות הקבע או החל לעבוד כאזרח עובד צה"ל, והכנסתו הכוללת מהקצבה ומהמשכורת בעד השירות או העבודה כאמור, עולה על "המשכורת הקובעת המשוקללת" לפי החוק, יופחת חלק מהקצבה המשולמת לו כל עוד לא הגיע לגיל 57. 
התיקון לחוק קובע כי ההפחתה של חלק מהקצבה לא תחול לגבי פורש משירות הקבע שהפך לאזרח עובד צה"ל לגבי הקצבאות המשולמות בעד התקופה שהחל מ-1 באפריל 2025.